wannaphong/clean_thaiwikipedia huggingface dataset:
# เอมิเลียโน ซาลา
เอมิเลียโน ราอุล ซาลา ตาฟาเรล (เกิดวันที่ 31 ตุลาคม ค.ศ. 1990 – 21 มกราคม ค.ศ. 2019) เป็นนักฟุตบอลชาวอาร์เจนตินาที่เล่นตำแหน่งกองหน้า เคยสังกัดสโมสรบอร์โดและน็องต์ในลีกเอิง ก่อนจะย้ายมาร่วมกับคาร์ดิฟฟ์ซิตีในพรีเมียร์ลีก

เมื่อวันที่ 21 มกราคม ค.ศ. 2019 เขาได้ขึ้นเครื่องบิน Piper Malibu ซึ่งเครื่องบินลำดังกล่าวสูญหายระหว่างการเดินทางจากน็องต์ไปยังคาร์ดิฟฟ์ ต่อมามีการค้นพบซากเครื่องบินที่นอกชายฝั่งเกิร์นซีย์ซึ่งมีร่างอยู่ภายในเมื่อวันที่ 3 กุมภาพันธ์ ปีเดียวกัน ซึ่งหลังจากพบร่าง 4 วัน เจ้าหน้าที่ได้ยืนยันว่าร่างที่พบเป็นร่างของซาลา
# เฟรนด์โซน (แก้ความกำกวม)
เฟรนด์โซน  เป็นการคิดกับเพื่อนมากกว่าเพื่อน แต่เพื่อนไม่เอาด้วย นอกจากนี้ ยังอาจหมายถึง

 เพลง
 เฟรนด์โซน (วงดนตรี)
 "เฟรนด์โซน" (เพลง), เพลงของแดเนียล แบร็ดเบรี (Danielle Bradbery)

 ภาพยนตร์
 เฟรนด์โซน (ทีวีซีรีส์)
 เฟรนด์โซน (ภาพยนตร์), ภาพยนตร์สเปนเมื่อ ค.ศ. 2009
 Friend Zone เอา ให้ ชัด
 Friend Zone ระวัง..สิ้นสุดทางเพื่อน
# ฮวน กวยโด
ฮวน เฮราร์โด กวยโด มาร์เกซ (เกิดวันที่ 28 กรกฎาคม พ.ศ. 2526) เป็นวิศวกรและนักการเมืองชาวเวเนซุเอลาซึ่งดำรงตำแหน่งประธานสภานิติบัญญัติแห่งชาติเวเนซุเอลาตั้งแต่วันที่ 5 มกราคม พ.ศ. 2562 ในฐานะที่เป็นสมาชิกพรรคโบลุนตัดโปปูลาร์ เขายังดำรงตำแหน่งผู้แทนจากรัฐบาร์กัสในสภานิติบัญญัติแห่งชาติอีกด้วย

ในวันที่ 23 มกราคม พ.ศ. 2562 กวยโดได้สาบานตนเข้ารักษาการในตำแหน่งประธานาธิบดีเวเนซุเอลาระหว่างวิกฤตการณ์ประธานาธิบดีที่เกิดขึ้นหลังพิธีเข้ารับตำแหน่งของนิโกลัส มาดูโร ในเดือนมกราคม พ.ศ. 2562 การอ้างของกวยโดได้รับการรับรองจากรัฐบาลของประเทศใหญ่ ๆ อย่างแคนาดา, โคลอมเบีย, ชิลี, บราซิล, อาร์เจนตินา และสหรัฐ แต่ถูกปฏิเสธจากศาลยุติธรรมสูงสุดของเวเนซุเอลา
# NumPy
NumPy เป็นส่วนขยายของภาษาไพทอน เพื่อจัดการเมทริกซ์หรืออาร์เรย์หลายมิติรวมถึงฟังก์ชันทางคณิตศาสตร์ที่ทำงานบนอาร์เรย์เหล่านี้ 

นอกจากนั้นคลังซอฟต์แวร์โอเพนซอร์สและเสรีนี้มีฟังก์ชันหลายอย่างที่จัดการและใช้งานได้ง่ายขึ้น โดยเฉพาะอย่างยิ่งในการสร้างอาร์เรย์โดยตรงจากไฟล์ หรือเพื่อบันทึกอาร์เรย์ในไฟล์ เพื่อจัดการเวกเตอร์ เมทริกซ์ และพหุนาม 

NumPy เป็นฐานเพิ่มเติมของ SciPy ซึ่งเป็นการเก็บรวบรวมคลังโปรแกรมของ Python เกี่ยวกับการคำนวณทางวิทยาศาสตร์ 

 ตัวอย่าง 

 การสร้างตาราง 
>>> import numpy as np
>>> x = np.array ([1, 2, 3])
>>> x
array ([1, 2, 3])
>>> y = np.arange (10)
>>> y
array ([0, 1, 2, 3, 4, 5, 6, 7, 8, 9])

 การดำเนินงานขั้นพื้นฐาน 
>>> a = np.array ([1, 2, 3, 6])
>>> b = np.linspace (0, 2, 4)
>>> c = a - b
>>> c
array ([ 1.        ,  1.33333333,  1.66666667,  4.        ])
>>> a**2
array ([ 1,  4,  9, 36])

 ฟังก์ชันสากล 
>>> a = np.linspace (-np.pi, np.pi, 100) 
>>> b = np.sin (a)
>>> c = np.cos (a)

 พีชคณิตเชิงเส้น 
>>> from numpy.random import rand
>>> from numpy.linalg import solve, inv
>>> a = np.array ([[1, 2, 3], [3, 4, 6.7], [5, 9.0, 5]])
>>> a.transpose 
array ([[1. , 3. ,  5. ],
       [ 2. ,  4. ,  9. ],
       [ 3. ,  6.7,  5. ]])
>>> inv (a)
array ([[-2.27683616, 0.96045198,  0.07909605],
       [ 1.04519774, -0.56497175,  0.1299435 ],
       [ 0.39548023,  0.05649718, -0.11299435]])
>>> b =  array ([3, 2, 1])
>>> solve (a, b)  # résout ax = b
array ([-4.83050847,  2.13559322,  1.18644068])
>>> c = rand (3, 3)  # crée une matrice 3x3 au hasard
>>> c
array ([[ 3.98732789, 2.47702609,   4.71167924],
       [  9.24410671,   5.5240412 ,  10.6468792 ],
       [ 10.38136661,   8.44968437,  15.17639591]])
>>> np.dot (a, c)  # multiplication de matrices
array ([[ 53.61964114, 38.8741616 ,   71.53462537],
       [ 118.4935668 ,   86.14012835,  158.40440712],
       [ 155.04043289,  104.3499231 ,  195.26228855]])
>>> a @ c  # depuis Python 3.5 et NumPy 1.10, équivalent à np.dot (a, c) 
array ([[ 53.61964114, 38.8741616 ,   71.53462537],
       [ 118.4935668 ,   86.14012835,  158.40440712],
       [ 155.04043289,  104.3499231 ,  195.26228855]])

 หมายเหตุและอ้างอิง
# เคโลว์นา
เคโลว์นา  เป็นเมืองในหุบเขาโอกานากันทางใต้ของบริติชโคลัมเบีย ในแคนาดา  ชื่อเคโลว์นามาจากคำว่าหมีสีเทาในภาษา โอกานากัน เมืองอยู่สูงจากน้ำทะเล 344 ม. ครอบคลุมพื้นที่ 211.69 กม.² และมีผู้อยู่อาศัยประมาณ 117,000 คน 
 ประวัติศาสตร์ 
 นักบวชชาวฝรั่งเศส Charles M. Pandosy เป็นชาวยุโรปคนแรกที่มาถึงในปี 1859 

 สภาพอากาศ 
อุณหภูมิเฉลี่ยต่อปีคือ 7.7°C -3.8°C ในเดือนมกราคมและ 19.1°C ในเดือนกรกฎาคม  มีสภาพภูมิอากาศกึ่งแห้งแล้ง  ปริมาณน้ำฝนเฉลี่ยต่อปีคือ 298 ลิตร สูงสุดในฤดูร้อน  สภาพภูมิอากาศทำให้เหมาะสมต่อการเพาะปลูกไร่องุ่น (ทางชลประทาน)
# เฟรนด์โซน
ในวัฒนธรรมประชานิยม เฟรนด์โซน  เป็นสถานการณ์ที่บุคคลอยากมีความสัมพันธ์เชิงรักใคร่หรือความสัมพันธ์ทางเพศกับเพื่อนของตน แต่เพื่อนไม่เอาด้วย หรือจากเนื้อเพลงที่ว่า “เพื่อนที่เธอไม่รักรักเธอรักเธอ”  โดยทั่วไปถือเป็นสถานการณ์ที่ไม่พึงปรารถนาสำหรับบุคคลที่ไม่สมหวังนั้น 

แนวคิดเรื่องเฟรนด์โซนถูกวิจารณ์ว่า เป็นความเกลียดชังผู้หญิง เพราะเชื่อกันว่า คาดหมายอยู่เป็นนัย ๆ ว่า หญิงจะยอมมีสัมพันธ์กับชายที่ตนไม่ได้สนใจ เพียงเพราะชายนั้นทำดีกับตน เรื่องนี้สัมพันธ์ใกล้เคียงกับสถานการณ์ที่เรียกว่า "ไนซ์กายซินโดรม" (nice guy syndrome)

คำศัพท์

ในภาษาอังกฤษ บุคคลที่อยากเป็นมากกว่าเพื่อนแต่เป็นไม่ได้ เรียกว่า "เฟรนด์โซนี" (friend-zonee) ส่วนเพื่อนคนนั้นเรียกว่า "เฟรนด์โซเนอร์" (friendzoner) นอกจากนี้ "friendzone" ยังเป็นคำกริยาของ "friend zone" เช่น ในประโยคว่า "she friendzones you"https://www.thejambar.com/the-friend-zone-less-innocuous-than-it-seems/

แม้คำนี้จะไม่เกี่ยวกับเพศ แต่ก็มักใช้เอ่ยถึงสถานการณ์ที่ชายเป็นเพื่อนกับหญิง แล้วอยากเป็นมากกว่าเพื่อน แต่หญิงไม่เอาด้วย ชายจึงตกอยู่ในเฟรนด์โซน

คำวิจารณ์

นักเขียนที่หนุนแนวคิดสตรีนิยมเห็นว่า แนวคิดเรื่องเฟรนด์โซนเป็นความเกลียดชังผู้หญิง และมีรากเหง้ามาจากความหลงตนเองของผู้ชาย ทั้งวิจารณ์แนวคิดเรื่องไนซ์กาย (nice guy) ว่า เป็นการเปรียบเทียบทางเพศโดยมีนัยแอบแฝงว่า ทำดีแล้วต้องได้รับผลตอบแทนเป็นความสัมพันธ์เชิงรักใคร่หรือทางเพศ ทั้งมีนัยว่า ถ้าหญิงกับชายมีความสัมพันธ์ฉันเพื่อน แล้วชายเกิดหลงรักหญิงขึ้นมา หญิงก็มีหน้าที่ตอบแทนด้วยความรัก โดยเฉพาะเมื่อเพื่อนชายนั้นเป็นบุคคลแบบไนซ์กาย มิฉะนั้น หญิงจะถูกมองเชิงลบหรือมองว่า มีความผิด

แอลลี ฟ็อกก์ (Ally Fogg) นักเขียนใน เดอะการ์เดียนดอตคอม (TheGuardian.com) โต้แย้งว่า ไม่ใช่ว่าผู้ชายทุกคนที่ใช้คำ "เฟรนด์โซน" จะเกลียดชังผู้หญิงหรือมองว่า ตนเองมีสิทธิได้รับความสัมพันธ์ทางเพศกับหญิง ฟ็อกก์มองว่า การใช้คำนี้สะท้อนประสบการณ์ทางอารมณ์ของผู้ชายที่รักผู้หญิงโดยที่ให้ความรักหรือความภูมิใจแก่ตนเองน้อยกว่าที่ให้ผู้หญิง

วัฒนธรรมประชานิยม

คำนี้เป็นที่นิยมขึ้นเพราะซิตคอมอเมริกันเรื่อง เฟรนส์ (Friends) ตอน "เดอะวันวิตเดอะแบล็กเอาต์" (The One with the Blackout) ซึ่งฉายเมื่อ ค.ศ. 1994 ในตอนดังกล่าว ตัวละครที่ชื่อ รอสส์ เกลเลอร์ (Ross Geller) ตรอมใจเพราะแอบรักเรเชิล กรีน (Rachel Green) ซึ่งเป็นเพื่อน โจอีย์ ทริบเบียนี (Joey Tribbiani) จึงพรรณนาว่า รอสส์เป็น "เจ้าแห่งเฟรนด์โซน" (mayor of the friend zone)

ในภาพยนตร์ ค.ศ. 2005 เรื่อง จัสต์เฟรนส์ (Just Friends) ตัวละครหลักที่ไรอัน เรย์โนลส์ (Ryan Reynolds) เล่นนั้นได้พบกับเพื่อนที่เอมี สมาร์ต (Amy Smart) เล่น อีกครั้งหลังหายหน้าไปหลายสิบปี และตัวละครของเอมีบอกเขาว่า คิดกับเขาแบบพี่น้อง เป็นอันทำลายความฝันของเขาที่อยากได้เธอเป็นคนรัก

ช่วง ค.ศ. 2011–2013 เอ็มทีวี (MTV) ออกรีแอลลิทีโชว์ (reality show) ชื่อ เฟรนด์โซน (FriendZone) เนื้อหาแต่ละตอนว่าด้วยคนที่แอบหลงรักเพื่อน โดยเรียกผู้ที่อยากเป็นมากกว่าเพื่อนว่า "ครัชเชอร์" (crusher) และเรียกเพื่อนว่า "ครัชชี" (crushee)

นอกจากนี้ ซีรีส์ เรกิวเลอร์โชว์ (Regular Show) ของการ์ตูนเน็ตเวิร์ก (Cartoon Network) ยังมักเอาเรื่องแนวเฟรนด์โซนมาออกเป็นประจำ เพราะตัวละครหลักที่ชื่อ มอร์เดไค (Mordecai) กับเพื่อนที่ชื่อ มาร์กาเร็ต (Margaret) มักรู้สึกกลับไปกลับมาระหว่างเพื่อนและคนรัก
# หมู่เกาะตีวิ
หมู่เกาะตีวิ เป็นส่วนหนึ่งของ นอร์เทิร์นเทร์ริทอรี ออสเตรเลีย ตั้งอยู่ 80 กิโลเมตรทางทิศเหนือของดาร์วิน ที่ทะเลอาราฟูราช่วงเชื่อมต่อกับทะเลติมอร์ ประกอบด้วยเกาะเมลวิลล์ เกาะบาเซิล และเกาะเล็ก ๆ อีกเก้าเกาะที่ไม่มีคนอาศัยรวมพื้นที่      

ก่อนการตั้งถิ่นฐานของชาวยุโรปมีชาวพื้นเมืองออสเตรเลีย ตีวิ อาศัยอยู่ มีประมาณ 3,000 คนบนเกาะ
# คาบสมุทรเคปยอร์ก
คาบสมุทรเคปยอร์ก ตั้งอยู่ทางตอนเหนือสุดของ รัฐควีนส์แลนด์ ประเทศออสเตรเลีย เคปยอร์ก (  ) ในช่วงท้ายของคาบสมุทรเป็น จุดเหนือสุด ของประเทศออสเตรเลีย  โดยชื่อมาจากร้อยโทเจมส์คุก ในปี ค.ศ. 1770 

ปลายคาบสมุทรนั้นแยกห่างจากนิวกีนี เพียง 140 กิโลเมตร โดยช่องแคบทอร์เรสซึ่งเต็มไปด้วยหมู่เกาะ ชายฝั่งตะวันตกติดกับอ่าวคาร์เพนทาเรีย และชายฝั่งตะวันออกติดกับทะเลคอรัล  คาบสมุทรเคปยอร์กมีพื้นที่ 137,000 ตารางกิโลเมตร (มากกว่ากรีซหรืออังกฤษ) แต่มีประชากรที่อาศัยอยู่เพียง 18,000 คนเท่านั้น
# ออสเตรเลียแผ่นดินใหญ่
แผ่นดินใหญ่ออสเตรเลีย เป็นดินแดนหลักของเครือรัฐออสเตรเลีย ยกเว้นรัฐแทสเมเนียและเกาะนอกชายฝั่ง และดินแดนภายนอก (เช่นดินแดนดินแดนแอนตาร์กติกาของออสเตรเลีย)  มวลที่ดินยังคงหมายถึงแผ่นดินใหญ่ของทวีปออสเตรเลียด้วย และคำนี้รวมถึง ดินแดนทวีปออสเตรเลีย สามารถนำมาใช้ในเชิงภูมิศาสตร์เพื่อยกเว้น เกาะที่อยู่โดยรอบ  โดยทั่วไปแล้วคำนี้จะใช้กับรัฐนิวเซาธ์เวลส์ วิคตอเรีย ควีนส์แลนด์ เวสเทิร์นออสเตรเลีย และเซาท์ออสเตรเลีย รวมถึง นอร์เทิร์นเทร์ริทอรี ออสเตรเลียนแคพิทอลเทร์ริทอรี และเจอร์วิสเบย์เทร์ริทอรี 

โดยทั่วไปแล้วจะใช้คำนี้เมื่อพูดถึงความสัมพันธ์ระหว่างรัฐแทสเมเนียและรัฐอื่น ๆ ของออสเตรเลีย ซึ่งผู้คนที่ไม่ได้มาจากรัฐแทสเมเนียถูกเรียกว่าเป็นชาวแผ่นดินใหญ่   รัฐแทสเมเนียถูกละไว้หลายครั้งจากแผนที่ของออสเตรเลียซึ่งเป็นการตอกย้ำการแบ่งแยกระหว่างรัฐแทสเมเนียและแผ่นดินใหญ่  เกมเครือจักรภพปี 1982 ที่ บริสเบน เอาแทสเมเนียออกจากแผนที่ของออสเตรเลียในระหว่างพิธีเปิดเช่นเดียวกับการออกแบบชุดว่ายน้ำทีมออสเตรเลีย สำหรับ เกมเครือจักรภพปี 2014  

มวลที่ดินครอบคลุมพื้นที่  ประมาณ 98.7% ของพื้นที่ประเทศออสเตรเลีย และครอบคลุม 1.5% ของพื้นผิวโลก  มีประชากรประมาณ 24.5 ล้านคน 98% เป็นชาวออสเตรเลีย
# ทางหลวงแผ่นดินหมายเลข 2400
ทางหลวงแผ่นดินหมายเลข 2400 สายเอราวัณ-หนองหิน เป็นถนนขนาด 2 - 3 ช่องจาราจร เชื่อมต่อระหว่าง อำเภอเอราวัณ กับ อำเภอผาขาว บางส่วนของอำเภอนาวัง จังหวัดหนองบัวลำภู และอำเภอหนองหิน จังหวัดเลย เข้าด้วยกัน มีปลายทางทิศตะวันออกบนถนนมลิวรรณ หรือทางหลวงแผ่นดินหมายเลข 201 ในอำเภอหนองหิน จังหวัดเลย และสิ้นสุดที่สี่แยกเอราวัณ ในเทศบาลตำบลผาอินทร์แปลง อำเภอเอราวัณ จังหวัดเลย

 ประวัติ 

เดิมทางหลวงสายนี้มีอยู่ 2 ช่วง ช่วงเอราวัณ - โนนป่าซางเคยเป็นส่วนหนึ่งของทางหลวง ร.พ.ช. ที่เชื่อมต่อระหว่าง บ้านเอราวัณ ในเขตเทศบาลตำบลผาอินทร์แปลง อำเภอเอราวัณ กับ บ้านโนนป่าซาง ในพื้นที่ตำบลโนนป่าซาง อำเภอผาขาว และทางหลวงแผ่นดินหมายเลข 2141 (ช่วงโนนป่าซาง - หนองหิน เดิม) หลังจากที่กรมการเร่งรัดพัฒนาชนบทได้ถูกยุบแล้วนั้น กรมทางหลวงได้กำหนดรวมทางหลวงร.พ.ช. สาย เอราวัณ - โนนป่าซาง กับทางหลวงสาย หนองหิน - โนนป่าซาง (ทางหลวงหมายเลข 2141 เดิม) มาเป็นส่วนหนึ่งของทางหลวงแผ่นดินหมายเลข 2400 จึงสังเกตได้จากสะพานข้ามลำห้วยต่างๆแบบรั้วแบริเออร์ซึ่งเป็นสะพานตามมาตรฐานของกรมเร่งรัดพัฒนาชนบทอยู่ตามสาย เอราวัณ - โนนป่าซาง ที่เป็นทางหลวง ร.พ.ช เดิม

ในปี 2563 กรมทางหลวงได้มีการขยายทางหลวงสายนี้ขื้นเป็น 3 ช่องจราจร ในบริเวณบ้านผาซำบอน และบริเวณต่อเขตเทศบาลตำบลหนองหินเป็น 4 ช่องจราจร (จากเดิม 6 ช่องจราจรแบบไม่มีเกาะกลาง) และได้ติดตั้งไฟส่องสว่างตลอดทาง

 รายชื่อทางแยก
# จังหวัดคอสต์
คอสต์ (ปาทาน:) เป็นจังหวัดทางตะวันออกเฉียงใต้ของอัฟกานิสถาน เมืองหลักคือคอสต์ ในปี ค.ศ. 2021 คาดว่าประชากรของจังหวัดนี้อยู่ที่ 647,730 คน ซึ่งทำให้เป็นจังหวัดที่มีประชากรมากเป็นอันดับที่ 16 ในอัฟกานิสถาน

 ภูมิศาสตร์ 
จังหวัดคอสต์ตั้งอยู่ในเทือกเขาที่มีพรมแดนติดกับปากีสถาน มีแม่น้ำครัมซึ่งไหลไปสู่ปากีสถาน
# ทางหลวงแผ่นดินหมายเลข 356
ทางหลวงแผ่นดินหมายเลข 356 (สายบ้านหว้า–ปากกราน) หรือ ถนนเลี่ยงเมืองอยุธยา เป็นทางหลวงแผ่นดินขนาด 2 ช่องจราจรตลอดสาย เริ่มต้นที่บริเวณทางหลวงแผ่นดินหมายเลข 32 อำเภอบางปะอิน จังหวัดพระนครศรีอยุธยา ผ่านทางหลวงแผ่นดินหมายเลข 3477 บริเวณกิโลเมตรที่ 4.786 ขึ้นสะพานเกาะเรียน ข้ามแม่น้ำเจ้าพระยา ผ่านทางหลวงแผ่นดินหมายเลข 3469 บริเวณกิโลเมตรที่ 5.591 และไปสิ้นสุดที่ทางหลวงแผ่นดินหมายเลข 347 อำเภอพระนครศรีอยุธยา จังหวัดพระนครศรีอยุธยา รวมระยะทาง 9.401 กิโลเมตร เป็นเส้นทางในความรับผิดชอบของแขวงทางหลวงอยุธยา

 ประวัติ 
เมื่อวันที่ 17 มิถุนายน พ.ศ. 2541 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 356 สายแยกทางหลวงแผ่นดินหมายเลข 309 (บางปะอิน) - บรรจบทางหลวงแผ่นดินหมายเลข 3111 (เสนา) พ.ศ. 2541 โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่ ทางหลวงแผ่นดินหมายเลข 309 ที่อำเภอบางปะอิน จนถึงทางหลวงแผ่นดินหมายเลข 3111 ที่อำเภอบางปะหัน จังหวัดพระนครศรีอยุธยาพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข ๓๕๖ สายแยกทางหลวงแผ่นดินหมายเลข ๓๐๙ (บางปะอิน) - บรรจบทางหลวงแผ่นดินหมายเลข ๓๑๑๑ (เสนา) พ.ศ. ๒๕๔๑ แต่แนวเส้นทางจริงนั้น มีจุดเริ่มต้นที่แยกทางหลวงแผ่นดินหมายเลข 32 ที่อำเภอบางปะอิน และไปสิ้นสุดเส้นทางที่แยกทางหลวงแผ่นดินหมายเลข 347 ที่อำเภอพระนครศรีอยุธยา จังหวัดพระนครศรีอยุธยา

 รายชื่อทางแยก
# ซูบารุ วิวิโอ้
ซูบารุ วิวิโอ้ เป็นรถประเภทเคย์คาร์ เปิดตัวในเดือนมีนาคมปี ค.ศ. 1992 เพื่อมาทำตลาดแทนที่ ซูบารุ เรกซ์ และยุติการทำตลาดในเดือนตุลาคมปี ค.ศ. 1998 แล้วถูกแทนด้วย ซูบารุ เพลโอ

ชื่อVivioนั้นมาจากขนาดเครื่องยนต์ 660cc ของวิวิโอ้เอง เมื่อนำมาเขียนตามแบบของเลขโรมันแล้วจะได้เป็น VI,VI,O และ ยังไปพ้องรูปกับคำว่า VIVID ในภาษาอังกฤษที่แปลว่าร่าเริงสดในอีกด้วย วิวิโอ้นั้นมีทั้งตัวถังแบบ 3 และ 5 ประตูให้เลือก และยังมีตัวถังพิเศษแบบ 2 ประตูทาร์ก้า (targa) ที่มีชื่อเรียกว่า ที-ท็อป (T-top) ซึ่งผลิตจำนวนจำกัดในปี ค.ศ. 1994 เท่านั้น หลังจากนั้นในเดือนพฤศจิกายนปี ค.ศ. 1995 ซูบารุได้เปิดตัววิวิโอ้รุ่นตกแต่งในสไตล์เรโทรทีมีชื่อว่า วิวิโอ้ บริสโตร ในช่วงยุคปี ค.ศ. 1990 รถยนต์สไตล์เรโทรเป็นที่นิยมมากในประเทศญี่ปุ่น และเสื่อมความนิยมลงหลังจากเข้าสู่ยุค 2000

ข้อมูลรถยนต์ ซูบารุ วิวิโอ้

เครื่องยนต์
วิวิโอ้ใช้เครื่องยนต์เบ็นซิน 4 สูบขนาด 658cc (ทางการตลาดเรียกเป็น 660cc) ตระกูล EN07 มีชื่อเรียกอีกย่างนึงว่า โคลเวอร์โฟร์ (CLOVER4) 
  รุ่นเครื่องยนต์ EN07A  EN07E EN07Z EN07X ลักษณะเครื่องยนต์4 สูบ เพลาราวลิ้นเดี่ยวเหนือฝาสูบ 8 วาล์ว 4 สูบ เพลาราวลิ้นคู่เหนือฝาสูบ 16 วาล์ว   ความจุกระบอกสูบ 658 ซีซี  ขนาดลูกสูบ X ช่วงชัก56 มม X 66.8 มม ระบบจ่ายเชื้อเพลิง คาร์บูเรเตอร์หัวฉีดอิเล็กทรอนิค ระบบอัดอากาศไร้ระบบอัดอากาศซูเปอร์ชาร์จเจอร์ อัตราส่วนกำลังอัด 10.0:1 8.5:1 9.0:1 กำลังสูงสุด (PS) 42 PS ที่ 7,000 รอบต่อนาที 52 PS ที่ 7,200 รอบต่อนาที 64 PS ที่ 6,400 รอบต่อนาที 64 PS ที่ 7,200 รอบต่อนาที แรงบิดสูงสุด (kg∘m) 5.3 kg∘m ที่ 4,500 รอบต่อนาที 5.5 kg∘m ที่ 5,600 รอบต่อนาที 8.6 kg∘m ที่ 4,400 รอบต่อนาที 10.8 kg∘m ที่ 4,000 รอบต่อนาที

ระบบกันสะเทือน และ ระบบส่งกำลัง
วิวิโอ้ใช้ระบบกันสะเทือนแบบอิสระทั้ง4ล้อ ระบบกันสะเทือนด้านหน้าแบบแม็คเฟอร์สันสตรัท ด้านหลังแบบเซมิริลลิ่งอาร์ม และในรุ่นไมเนอร์เชนจ์ได้มีการออกแบบระบบกันสะเทือนด้านหลังใหม่ พร้อมทั้งเพิ่มเหล็กกันโคลงที่ระบบกันสะเมือนด้านหน้าอีกด้วย
ระบบส่งกำลังของวิวิโอ้นั้นมี 3 แบบ ประกอบไปด้วยเกียร์ธรรมดาเดินหน้า 5 จังหวะ เกียร์อัตโนมัติ 3 จังหวะ และ เกียร์อัตโนมัติแบบ ECVT (Electro Continuously Variable Transmission) พร้อมแมนนวลโหมดปรับล็อกพูลเลย์ได้ 6 ระดับ และควบคุมการเปลี่ยนเกียร์ได้ด้วยสปอร์ตชิฟท์ Sport Shift หรือที่รู้จักกันอีกชื่อคือ แพดเดิ้ลชิฟท์ paddle shift

คลังภาพ
# วัลลัภ มหาราชรักสุดแผ่นดิน
วัลลัภ มหาราชรักสุดแผ่นดิน  เป็นละครโทรทัศน์อิงประวัติศาสตร์สัญชาติอินเดีย ออกอากาศทางช่อง Sony Entertainment Television ในประเทศอินเดีย ในประเทศไทยนั้น ออกอากาศทาง ช่อง 8 ต่อจากละครเรื่อง แผนรักลวงใจ และเมื่อละครเรื่องนี้จบลง ละครเรื่องต่อไปที่ออกอากาศต่อไปคือ รักซ้อนซ่อนรัก

ละครเรื่องนี้สร้างโดย อนิรุทธิ์ พาธัค มีเค้าโครงมาจากพระราชประวัติของ พระเจ้าแผ่นดินอินเดียในอาณาจักรยุคกลาง, โดยได้รับแรงบันดาลใจมาจากเรื่อง Prithivivallabh ในภาษากุจรติ ละครเรื่องนี้ผลิตขึ้นโดยบริษัท Sony Pictures Networks India's sub-branch, SET Originals เริ่มออกอากาศครั้งแรกในประเทศอินเดียวันแรกในวันที่ 20 มกราคม 2018 ในประเทศศรีลังกา ออกอากาศทางช่อง TV Derana พากย์เสียงเป็นภาษาสิงหล โดยใช้ชื่อว่า Pruthivi Maharaja

 นักแสดง 

มัลวะ
 อาศีษ ศรรมา รับบท พริทวี วัลลัภ (วัคปติ มันจราช)
 มุเกศ ริซี รับบท เสนาอาธยัคซ์ กัลลารี
 ซีซาน โมห์ด รับบท ยุพราชโพจะ
 ซีมา ภีศวาส รับบท วันเทวี
 สุนีล กุมาร ปัลลวะ รับบท สินธุราช
 สาลินี กาปัวร์ รับบท ราชมารดาวัสดา
 ปาวัน โชปรา รับบท ราชาสิงหทันต์
 อังคุช บาลี รับบท ราสนิธี
 อเลเฟีย กาปาเดีย รับบท เจ้าหญิงสาวิตรี

มันยะเขต
 โสนาริกา ภโทริยา รับบท เจ้าหญิงมีนาลวตี
 จีติน กูรติ รับบท ไตรลปราช
 สวาตี ราชภัฏ รับบท สุโลชนะ
 สุเรนทรา บาล รับบท คุรุ วินายาทิตย์
 ปิยตื มุนชี รับบท มหารานี จักลา
 ทิวยังกนา ไชนะ รับบท โกศะ
  ยูนุส ข่าน รับบท ราชกุมารสัตยจารยะ
 เชวตา ดาธิช รับบท เมาซี
 นเรนทรา จา รับบท พระเจ้ามันยะเขต
 กัวทีป โกห์ลี รับบท อัจวาลา

อุชเชนีย์
 อิสิตา กังกุไล รับบท ราชกุมารีอัมรุชา

เทพคีรี
 อัศนูร์ กัวร์ รับบท ราชกุมารีวิลัสวตี
 จีตันจาลี มิชรา รับบท รานีลักษมี
 ยโสธัน รานา รับบท หิมราช
 อังคิต อโรรา รับบท พระอนุชาพระเจ้าเทพคีรี
# ไทยลีก 4 ฤดูกาล 2562 – โซนกรุงเทพและปริมณฑล
ไทยลีก 4 ฤดูกาล 2562 โซนกรุงเทพและปริมณฑล เป็นส่วนหนึ่งของการแข่งขันฟุตบอลไทยลีก 4 ซึ่งเป็นการแข่งขันฟุตบอลในระดับที่สี่ของระบบลีกฟุตบอลไทย และเป็นการแข่งขันฤดูกาลที่สามนับตั้งแต่ก่อตั้งลีกใน พ.ศ. 2560 โดยในโซนกรุงเทพและปริมณฑลมีสโมสรเข้าร่วมแข่งขันทั้งหมด 13 สโมสร ในจำนวนนี้เป็นทีมสำรองของสโมสรในไทยลีกและไทยลีก 2 จำนวน 4 สโมสร ได้แก่ทรู แบงค็อก ยูไนเต็ด, โปลิศ เทโร, แอร์ฟอร์ซ ยูไนเต็ด และเอสซีจี เมืองทอง ยูไนเต็ด

 สโมสรที่เข้าร่วมแข่งขัน 

ฤดูกาล 2562 มี 13 สโมสรเข้าแข่งขันในโซนกรุงเทพและปริมณฑล โดยในการประกาศครั้งแรกนั้นมีสโมสรเข้าร่วมจำนวน 12 สโมสร อย่างไรก็ตาม เอสซีจี เมืองทอง ยูไนเต็ดได้ตัดสินใจส่งทีมสำรองเข้าร่วมในเวลาต่อมา ทำให้จำนวนสโมสรที่เข้าแข่งขันเพิ่มเป็น 13 สโมสร
 สโมสร  ที่ตั้ง  สนามเหย้า  ความจุ  ผลงานในฤดูกาล 2561 ตทภ.  ชปล. เกร็กคู สายไหม ยูไนเต็ด  กรุงเทพมหานคร (สายไหม)  สนามเกร็กคู สายไหม      5 (ตอนล่าง) ทรู แบงค็อก ยูไนเต็ด บี  ปทุมธานี (คลองหลวง)  ทรูสเตเดียม      - บ้านคุณแม่  พระนครศรีอยุธยา (เสนา)  สนามกีฬาเสนาบดี      - โปลิศ เทโร บี  กรุงเทพมหานคร (หลักสี่)  สนามกีฬาบุณยะจินดา      - มหาวิทยาลัยปทุมธานี  พระนครศรีอยุธยา (บางไทร)  สนามกีฬาราชคราม      - มหาวิทยาลัยธนบุรี↑  กรุงเทพมหานคร (หนองแขม)  ธนบุรีสเตเดียม     มหาวิทยาลัยรังสิต  ปทุมธานี  สนามฟุตบอลมหาวิทยาลัยรังสิต      - รังสิต ยูไนเต็ด↓  ปทุมธานี (ธัญบุรี)  สนามกีฬาเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ 60 พรรษา     สมุทรปราการ  สมุทรปราการ  สนามกีฬาจังหวัดสมุทรปราการ       - สยาม  ปทุมธานี (ธัญบุรี)  สนามกีฬามหาวิทยาลัยเทคโนโลยีราชมงคลธัญบุรี (เลกที่ 1)      เพลย์ออฟ นนทบุรี  สนามกีฬากลางจังหวัดนนทบุรี (เลกที่ 2)   เอสซีจี เมืองทอง ยูไนเต็ด บี  นนทบุรี (ปากเกร็ด)  เอสซีจีสเตเดียม       แอร์ฟอร์ซ ยูไนเต็ด บี  ปทุมธานี (ลำลูกกา)  สนามกีฬากองทัพอากาศ (ธูปะเตมีย์)      - แอร์ฟอร์ซ โรบินสัน  กรุงเทพมหานคร (บางกะปิ)  สนามกีฬามหาวิทยาลัยรามคำแหง      -
หมายเหตุ:
 ↓ หมายถึงสโมสรที่ตกชั้นจากไทยลีก 3
 ↑ หมายถึงสโมสรที่เลื่อนชั้นจากไทยแลนด์ อเมเจอร์ลีก
 ตัวเอน หมายถึงทีมสำรองของสโมสรในไทยลีกและไทยลีก 2
 †สโมสรแข่งขันในชื่อโคปูน วอร์ริเออร์
 ‡สโมสรแข่งขันในชื่อเดฟโฟ
 #สโมสรแข่งขันในชื่อบีจีซี

 ตารางคะแนน 

 อันดับของสโมสรในแต่ละสัปดาห์ 

 ผลการแข่งขัน 

 สถิติประจำฤดูกาล 

 ผู้ทำประตูสูงสุด 

 แฮตทริก 
 ผู้เล่น  สโมสร  คู่แข่งขัน  ผล  ประตู  วันที่  กันตภณ คีรีแลง  ทรู แบงค็อก ยูไนเต็ด บี (เหย้า)  มหาวิทยาลัยธนบุรี  4–2  1–0 , 2–0 , 4–2     เตชธร จามิกรณ์  เกร็กคู สายไหม ยูไนเต็ด (เหย้า)  บ้านคุณแม่  4–0  1–0 , 2–0 , 3–0     เก็งกิ ซาโต  แอร์ฟอร์ซ โรบินสัน (เหย้า)  บ้านคุณแม่  4–1  1–0 , 3–1 , 4–1
# เรซิเดนต์อีวิล 2 (วิดีโอเกม พ.ศ. 2562)
เรซิเดนต์อีวิล 2 หรือชื่อญี่ปุ่น ไบโอฮาซาร์ด อาร์อี: 2  หรือเรียกว่า เรซิเดนต์อีวิล 2 รีเมค (Resident Evil 2 Remake) เป็นวิดีโอเกมสยองขวัญเอาชีวิตรอด พัฒนาและจัดจำหน่ายโดยแคปคอม ตัวเกมเป็นเป็นการนำเกม เรซิเดนต์อีวิล 2 ซึ่งเป็นภาคที่สองในซีรีส์เกม เรซิเดนต์อีวิล ในปี 1998 นำมาทำใหม่ ผู้เล่นจะรับบทเป็นลีออน เอส. เคนเนดี และแคลร์ เรดฟิลด์ ที่พวกเขาพยายามหนีออกจากเมืองแร็กคูนซิตีระหว่างที่เชื้อซอมบีระบาด ตัวเกมวางจำหน่ายทั่วโลกสำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน ในวันที่ 25 มกราคม 2019 โดยตัวเกมได้รับเสียงชื่นชมเป็นอย่างยิ่งโดยได้รับคำชมจากการนำเสนอ, รูปแบบการเล่น และความคงเป็นต้นฉบับเดิม
 หมายเหตุ
# ยามาดะ เรียวซูเกะ
ยามาดะ เรียวซูเกะ (เกิดวันที่ 9 พฤษภาคม ค.ศ. 1993) เป็นนักร้องและนักแสดงชาวญี่ปุ่น เขาเป็นสมาชิกวงเฮย์! เซย์! จัมป์Hey! Say! JUMP Profile  Johnny's Net. Retrieved 7 December 2007. 

ยามาดะเริ่มโดดเด่นในฐานะทีนไอดอลใน ค.ศ. 2007 หลังแสดงในละครโทรทัศน์ญี่ปุ่นเรื่องโรงเรียนนักสืบ Q หลังเริ่มอาชีพดนตรีใน ค.ศ. 2007 ในฐานะสมาชิกวงเฮย์! เซย์! จัมป์ เขาปล่อยซิงเกิลเดี่ยวชื่อ"มิสทรีเวอร์จิน"ใน ค.ศ. 2013 ในเวลานั้นซิงเกิลนี้พุ่งขึ้นเป็นอันดับหนึ่งในสถิติต่าง ๆ ของอุตสาหกรรมดนตรีญี่ปุ่น และยามาดะได้ชื่อเสียงในฐานะศิลปินเดี่ยว เขากลายเป็นศิลปินวัยรุ่นคนแรกในรอบ 33 ปีที่มีซิงเกิลเปิดตัวอันดับหนึ่งและเป็นหนึ่งในสองศิลปินในประวัติศาสตร์ที่ทำสิ่งนี้ได้山田涼介ソロデビュー曲初登場首位 

ตอนเป็นนักแสดง เขาเป็นที่รู้จักจากการเล่นบทเป็นฮาจิเมะ คินไดจิ ในแฟรนไชส์ละครคินดะอิจิ กับคดีฆาตกรรมปริศนาฉบับคนแสดง และนางิซะ ชิโอตะในแฟรนไชส์ภาพยนตร์อัสแซสซิเนชันคลาสรูมฉบับคนแสดง เขายังรับบทเป็นเอ็ดเวิร์ด เอลริกในภาพยนตร์แขนกลคนแปรธาตุ ฉบับคนแสดง ที่เผยแพร่ในวันที่ 1 ธันวาคม ค.ศ. 2017 ด้วย

การแสดงเป็นชิโอตะ นางิซะในอัสแซสซิเนชันคลาสรูม (ค.ศ. 2015) ทำให้เขาได้รับรางวัล Japan Academy Award สำหรับผู้มาใหม่ในปี 2016 และเซมิในGrasshopper (2015) ทำให้เขาชนะรางวัล Rookie Actor of the Year ของ Japan Film Critics Award ประจำปี 2016

 เข้าวงการ 
ตอนเด็กความฝันของยามาดะคือการเป็นนักฟุตบอล เขาเริ่มเล่นฟุตบอลช่วงประมาณ ป.5 และเขาก็ฉายแววถึงขนาดเคยได้รับคัดเลือกเข้าเป็นสมาชิกรุ่นจูเนียร์ในสโมสรฟุตบอลของเจลีก ซึ่งในขณะนั้นทางบ้านก็สนับสนุนเขาเป็นอย่างดี แต่เพราะแม่ของยามาดะชื่นชอบ KinKi Kids ไอดอลของค่ายจอห์นนี่มาก ทำให้เมื่อเห็นทางค่ายประกาศรับสมัครออดิชั่นเข้าเป็นจอห์นนีส์จูเนียร์ในรายการ Ya-Ya-Yah แม่ของยามาดะจึงตัดสินใจส่งใบสมัครของเขาเข้าไปโดยไม่ได้บอกเขาก่อน จนถึงวันออดิชั่นจึงบอกให้ยามาดะไปเข้าออดิชั่นโดยหลอกล่อว่าจะซื้อเข็มกลัดรุ่นลิมิเต็ดของฟุตบอล World Cup ที่มีราคาค่อนข้างแพงให้เป็นของรางวัล ทำให้ยามาดะที่ไม่คิดว่าตัวเองจะเป็นไอดอลได้ในตอนนั้นยอมไปออดิชั่น และได้รับคัดเลือกเข้าเป็นสมาชิกจอห์นนีส์จูเนียร์ ในเดือนสิงหาคม ปี 2004

รางวัล
 ปี รางวัล หมวดหมู่ ผลงานเข้าชิง ผล 2016 Hochi Film Awards ครั้งที่ 40 ศิลปินใหม่ดีเด่น อัสแซสซิเนชันคลาสรูม (ภาคคนแสดง) และ Grasshopper  Japan Academy Prize ครั้งที่ 39 ผู้มาใหม่แห่งปี อัสแซสซิเนชันคลาสรูม (ภาคคนแสดง) 25th Japan Movie Critics Award Rookie Actor of the Year Grasshopper 2017Television Drama Academy Award ครั้งที่ 91นักแสดงนำดีเด่นลิขิตรักแค้นฝังใจ 2018Kinema Junpo Award ครั้งที่ 91 นักแสดงหน้าใหม่ดีเด่นปาฏิหาริย์ร้านชำของคุณนามิยะ และ แขนกลคนแปรธาตุ (ภาคคนแสดง)
# เหตุโจมตีในมุมไบ พ.ศ. 2551
การโจมตีนครมุมไบ 26/11 หรือเรียกสั้น ๆ ว่า เหตุการณ์ 26/11 เป็นระลอกการก่อการร้ายที่เกิดขึ้นในเดือนพฤศจิกายน ค.ศ. 2008 โดยสมาชิก 10 รายของลัชกาเรไตบา กลุ่มก่อการร้ายอิงศาสนาอิสลามที่ตั้งในปากีสถาน ก่อการกราดยิงหมู่และวางระเบิด 12 ครั้งในระยะเวลา 4 วัน ทั่วนครมุมไบ ประเทศอินเดีย 

การก่อการร้ายเริ่มต้นขึ้นในวันที่ 26 และจบลงในวันที่ 29 พฤศจิกายน ค.ศ. 2008 ส่งผลให้มีผู้เสียชีวิตอย่างน้อย 174 ราย รวมผู้ก่อการร้าย 9 ราย และบาดเจ็บสาหัสราว 300 ราย การก่อการร้ายรวม 12 ครั้ง ในบริเวณทั่วนครมุมไบ ได้แก่ สถานีรถไฟฉัตรปตี ศิวาจี, โรงแรมโอเบอรอย ไทรเดนท์ ทางตอนใต้ของนครมุมไบ  ที่ โรงแรมทัชมาฮาลแพเลซ, คาเฟ่ลีโอโพลด์, โรงพยาบาลกามา ที่ศูนย์ชาวยิวนรีมันพอยต์, โรงภาพยนตร์เมโทร อัดลาบส์, และบนถนนระหว่างอาคารไทมส์ออฟอินเดีย และ วิทยาลัยเซนต์เซเวียร์ มุมไบ นอกจากนี้ยังมีการระเบิดที่ท่าเรือมาซากาน และในแท็กซี่ที่วิลพาเล่ ตำรวจและกองกำลังหน่วยรบของอินเดียสามารถเข้าควบคุมพื้นที่ได้ทั้งหมดในวันที่ 28 ยกเว้นเพียงโรงแรมทัชมาฮาล ต่อมา กองกำลังรักษาความปลอดภัยแห่งชาติ (National Security Guards: NSG) ซึ่งเป็นกองกำลังพิเศษของอินเดียได้เริ่มปฏิบัติการทอร์นาโดดำ (Operation Black Tornado) ที่โรงแรมทัชมาฮาลแพเลซในเวลาต่อมา เพื่อกำจัดผู้ก่อการร้ายที่เหลือภายในโรงแรม

 หมายเหตุ
# โรงแรมทัชมาฮาลพาเลซ
โรงแรมทัชมาฮาลแพเลซ (The Taj Mahal Palace Hotel) เป็นโรงแรมหรูหราเก่าแก่ระดับห้าดาว สร้างด้วยสถาปัตยกรรมแบบอินโด-ซาราเซน ตั้งอยู่ในย่านคลบา ของนครมุมไบ ประเทศอินเดีย ตั้งอยู่ถัดจากประตูสู่อินเดียCategory: Heritage Grand
ในอดีตโรงแรมแห่งนี้ชื่อ "โรงแรมทัชมาฮาล"Letters from a Life: The Selected Letters and Diaries of Benjamin Britten, 1913-1976, Volume 4 Editors	Philip Reed, Donald Mitchell, Mervyn Cooke, Boydell Press, 2008 pp. 379Shree 420 - Raj Kapoor, Nadira and Lalita Pawar - Bollywood Evergreen Movie, Shemaroo, Oct 30, 2014, location 1:01:28 หรือ "โรงแรมทัช" Sports Car Market magazine - February 2009 Publisher Keith Martin หรือเรียกสั้น ๆ ว่า "ทัช"

ระหว่างสงครามโลกครั้งที่สองโรงแรมแห่งนี้ถูกใช้เป็นโรงพยาบาลขนาด 600 เตียง

ในปัจจุบัน โรงแรมแห่งนี้ถือเป็นโรงแรมหลักของเครือโรงแรม "ทัชโฮเท็ลส์ รีสอร์ทส์ แอนด์ แพเลซเซส" ประกอบด้วยห้องพัก 560 ห้อง และ ห้องพักแบบสวีท 44 ห้อง เจ้าหน้าที่ 1,600 นาย และบัทเล่อร์ 35 นาย เมื่อปี ค.ศ. 2017 โรงแรมได้รัลสถานะคุ้มครองลิขสิทธิ์ทางภาพถ่าย 

thumb|อาคารทัชมาฮาลทาวเวอร์ อาคารสูง 20 ชั้นของโรงแรม
โรงแรมแห่งนี้เคยรับรองแขกที่มีชื่อเสียงหลายท่าน Barack Obama's Indian delegation 'books 800 rooms in Mumbai' Philip Sherwell, The Telegraph, 24 Oct 2010‘Panama Peppers:’ The restaurants in India that only those with great tax shelters can afford, Quartz, April 08, 2016 โรงแรมแบ่งออกเป็นสองอาคาร คือ อาคารทัชมาฮาลแพเลซ อาคารดั้งเดิมของโรงแรม และ อาคารทัชมาฮาลทาวเวอร์ อาคารสูง 20 ชั้น